Finale UEFA Lige prvaka 2014.

**Finale UEFA Lige prvaka 2014.** je bila finalna utakmica UEFA Lige prvaka 2013/14., 59. sezone prvorazrednog UEFA-inog takmičenja odnosno 22. finale Lige prvaka. Finale je bilo odigrano u Lisabonu 24. maja 2014. godine na stadionu Estádio da Luz. Ovo je bilo prvo finale gdje su se susrele dvije ekipe u finalu iz istog grada. Real Madrid je po deseti put osvojio Ligu prvaka. U finalu nakon produžetaka Real Madrid je pobijedio Atlético Madrid rezultatom 4-1. U toku regularnog dijela utakmice rezultat je bio 1-1. Real Madrid kao pobjednik Lige prvaka igraće u finalu  protiv Seville, ovogodišnjeg osvajača Evropske lige u Superkupu, te će igrati u polufinalu Svjetskog klupskog prvenstva kao predstavnik UEFA-e.

## Grad domaćin 
[260px|thumb|[Estádio da Luz u Lisabonu organizator finalne utakmice UEFA Lige prvaka 2014.]]

Estádio da Luz u Lisabonu, Portugal, izabran je kao mjesto održavanja finalne utakmice Lige prvaka 2013/14. na sastanku Izvršnog odbora UEFA-e u Istanbulu, Turska, 20. marta 2012. godine.

## Rezime 
Finale UEFA Lige prvaka 2014. je bilo prvo finale u historiji gdje su se susrela dva tima iz istog grada. To je ujedno bilo i drugo špansko finale, nakon što su se 2000. godine u finalu susreli Ral Madrid i Valencia, te peto finale između ekipa iz iste zemlje: drugo finale iz iste zemlje je bilo 2003. godine (Italija), te 2008. (Engleska) i 2013. (Njemačka). Real Madrid je dostigao i rekordno trinaesto po redu finale. Nakon 5-0 sveukupne pobjede protiv aktuelnog prvaka Bayerna Real Madrid se našao u finalu Lige prvaka nakon dvanaest godina. Real Madrid je prethodno osvojio devet šampionskih titula: 1956, 1957, 1958, 1959, 1960, 1966, 1998, 2000 i 2002, te tri puta su poraženi u finalu: 1962, 1964, i 1981. godine. Finale UEFA Lige prvaka 2014. je Realu sedamnaesto finale u svim UEFA-inim klupskim natjecanjima, nakon što je igrao u dva finala Kup pobjednika kupova (viceprvaci 1971 i 1983.) i dva finala Kupa UEFA (prvaci 1985 i 1986.). Finale UEFA Lige prvaka 2014. je bilo četvrto finale Lige prvaka za Realovog sadašnjeg trenera Carla Ancelottija, koji je ranije trenirao Milan sa kojim je osvojio šampionske titule 2003 i 2007. te poražen u finalu 2005. godine, te na taj način izjednačio rekord po učestvovanju u finalima Lige prvaka sa Alexom Fergusonom i Miguel Muñozom.
Pobjedom u finalu nad Atléticom Carlo Ancelotti se pridružio Bobu Paisleyu kao jedini trener koji je osvojio tri titule prvaka Lige prvaka, i postao peti trener koji je osvojio Ligu prvaka sa dva različita kluba.  Prije Carla Ancelottija šampionske titule sa dva različita kluba su osvojili: Ernst Happel, Ottmar Hitzfeld, José Mourinho i Jupp Heynckes.

Atlético Madrid, koji je nedelju dana ranije osvojio La ligu, šampionski naslov Španije nakon 1996., učestvovali su u finalu Lige prvaka nakon 40 godina. Atlético Madrid je prvi put igao u finalu Lige prvaka 1974. godine te poražen u finalu od Bayerna. Atlético Madrid je također igrao u tri finala Kupa pobjednika kupova (prvaci 1962, i viceprvaci 1963 i 1986) i dva finala Evropske lige (prvaci 2010 i 2012.). Atlético Madrid je u finalu Evropske lige predvodio sadašnji trener Diego Simeone koji je imao priliku da se pridruži Argentincima Luisu Carnigliji i Heleniji Herreri kao ne-evropski trener koji je osvojio Kup evropskih šamipona /Ligu prvaka. Da je Atlético Madrid osvojio Ligu prvaka, pridružio bi se Juventusu, Ajaxu, Bayernu i Chelseju, klubovima koji su osvojili tri glavna evropska klupska natjecanja (Liga prvaka, Kup pobjednika kupova, Evropska liga). Jedini prethodni Madridski derbi u evropskim takmičenjima bio je polufinale  Kupa šampiona 1958/59., gdje je Real Madrid pobijedio Atlético Madrid rezultatom 2-1 u ponovljenj utakmici, nakon sveukupnog rezultata 2-2 u dvije utakmice polufinala. U sezoni 2013/14., Atlético Madrid je porazio Real Madrid rezultatom 1-0 u gostima te odigrao neriješeno na domaćem terenu 2-2 u La Ligi, dok je Real Madrid eliminisao Atlético Madrid u polufinalu Copa del Rey, pobjedivši 3-0 na Santiago Bernabéu i 2-0 na Vicente Calderónu.

## Put do finala 
|style="background:#c1e0ff"|Tabela
|colspan=4 valign=top|**Pobjednik Grupe G**

|- style="background:#c1e0ff"
|Protivnik
|Ukupan rezultat
|Prva utakmica
|Druga utakmica
|Knockout faza
|Protivnik
|Ukupan rezultat
|Prva utakmica
|Druga utakmica
|-
|align=left| Schalke 04
|9–2
|6–1 (G)
|3–1 (D)
|style="background:#c1e0ff"|Osmina finala
|align=left| Milan
|5–1
|1–0 (G)
|4–1 (G)
|-
|align=left| Borussia Dortmund
|3–2
|3–0 (D)
|0–2 (G)
|style="background:#c1e0ff"|Četvrtfinale
|align=left| Barcelona
|2–1
|1–1 (G)
|1–0 (D)
|-
|align=left| Bayern
|5–0
|1–0 (D)
|4–0 (G)
|style="background:#c1e0ff"|Polufinale
|align=left| Chelsea
|3–1
|0–0 (D)
|3–1 (G)
|}

## Pred-meč 
### Ambasador 
Bivši nogometaš Portugala Luís Figo, koji je osvojio Ligu prvaka s Realom 2002. godine imenovan je ambasadorom finalne utakmice.
### Logo 
UEFA je predstavila vizualni identitet finalne utakmice 29. augusta 2013. godine, istog dana kada je izvšeno izvlačenje za grupnu fazu Lige prvaka 2013/14. 
### Ulaznice 
Međunarodna prodaja ulaznica za finalnu utakmicu puštene su u javnost od 10. do 21. marta 2014. godine. Ulaznice su bile raspodijeljene u četiri kategorije cijena: 390 €, 280 €, 160 € i 70 €.
### Povezani događaji 
Godišnji festival Lige prvaka održan je od 22. do 25. maja 2014. godine u Praça do Comércio.

Finale Lige prvaka za žene je održano 22. maja 2014. godine na stadionu Belenensesa Estádio do Restelo.

## Finale 
### Sudije 
Holandski sudija Björn Kuipers imenovan je od strane UEFA-e 7. maja 2014. kao glavni sudija UEFA Lige prvaka 2014. Björn Kuipers je prethodno sudio u finalnim utakmicama Superkupa 2011., Evropske lige 2013. i u finalu Kupa konfederacija 2013. godine. On je tako postao četvrti Holandski sudija u finalima  Europskog kupa / Lige prvaka, nakon što su u finalnim utakmicama već sudili: Leo Horn (1957, 1962), Charles Corver (1978), i Dick Jol (2001). Ostali sudijski tim su činili Holanđani Sander van Roekel i Erwin Zeinstra kao asistent suci, Pol van Boekel i Richard Liesveld kao dodatni pomoćni suci, Angelo Boonman kao rezerva asistent sudija i Turčin Cüneyt Çakır kao četvrti sudija.

### Izbor tima 
Jedini suspendovani igrač za finalnu utakmicu Lige prvaka bio je igrač Rreal Madrida Xabi Alonso, koji je u uzvratnoj utakmici polufinala dobio treći žuti karton u ovogodišnjoj sezoni Lige prvaka. Kao zamjena Xabiju Alonsi, Carlo Ancelotti je izabrao njemačkog veznog nogometaša Samija Khediru koji se vratio iz tek nedavne povrede. Pepe je također izostavljen iz početnih *11*, zamijenio ga je 21-godišnji francuski odbrambeni nogometaš Raphaël Varane. Real Madrid je pred utakmicu imao tri lakše povrijeđena nogometaša: Cristiano Ronaldo, Gareth Bale i Karim Benzema su prvobitno bili upitni za meč, ali sva tri nogometaša su prevladali povrede.

Kapiten Atlética Gabi vratio iz jedne utakmice suspenzije, dok je napadač Diego Costa uključen u početnoj postavi utakmice, koji je u posljednjoj utakmici La lige pretrpio povredu *horse placenta*. Međutim, bez obzira na početni optimizam, veznjak Arda Turan nije se uspio oporaviti na vrijeme nakon povrede u istoj utakmici.

### Dresovi 
Nogometaši Atlética su nosili majice s imenom njihovog bivšeg igrača i trenera Luisa Aragonésa unutar okovratnika nakon njegove smrti u februaru 2014. sa simbolikom odobrena od predsjednika UEFA-e Michel Platinija. Oba tima su nosili svoje *domaće* setove dresova u finalu Lige prvaka.

### Rezime 
260px|mini|desno|Detalj sa ceremonije pred početak utakmice.
U osmoj minuti utakmice napadač Atlética Diego Costa bio prinuđen da napusti teren zbog prethodne ozljede. Nekoliko minuta kasnije Gareth Bale je imao priliku za Real. Diego Godín je glavom u 36. minuti utakmice uhvatio istrčalog Realovog kapitena Casillasa daleko ispred gol linije te donio prednost Atléticu za konačan rezultat prvog poluvremena.

U drugom poluvremenu Real je počeo da ozbiljnije prijeti Atléticu, Carlo Ancelotti je izvršio dvostruku izmjenu gdje su Fábio Coentrão i Sami Khedira zamjenjeni sa Marcelom i Iscom. Atlético se branio sa svim igračima ("parkirao autobus"), a Real je promašio nekoliko prilika. Odbrana Atlética je napokon probijena u 93. minutu golom glavom Ramosa, Real Madrid je iz minute u minutu bio sve dominantniji. Svoj prvi gol za Real Madrid u produžecima postiže Gareth Bale u 110. minuti. Nakon tog gola dominacija Reala je bila još izraženija. Sa još dva gola, prvo preko Marcela a zatim i Ronalda Real Madrid po deseti put osvaja šampionsku titulu Lige prvaka.

Finale UEFA Lige prvaka 2014. je bilo sedmo finale u historiji koje se zbog neriješenog rezultata u regularnom dijelu utakmice igrali produžeci, ali je bilo i prvo finale Lige prvaka koje je riješeno u produžecima. Također, finale Lige prvaka 2014. godine je bilo drugo finale po broju golova u historiji, nakon neriješenog ishoda 3-3 između Milana i Liverpoola 2005. godine i druga najveća pobjeda u finalima Lige prvaka, iza Milanove pobjede 4-0 protiv Barcelone 1994. godine.

### Detalji utakmice 
|valign="top"|300px
|style="vertical-align:top; width:50%"|

|}

### Statistika 

## Također pogledajte 
* Finale UEFA Evropske lige 2014.
* UEFA Superkup 2014.

## Reference 
## Vanjski linkovi 
* UEFA Liga prvaka na zvaničnoj stranici UEFA-e
* UEFA Liga prvaka 2013/14. na zvaničnoj stranici UEFA-e

2014.
Finale UEFA Lige prvaka 2014
Finale UEFA Lige prvaka 2014
Kategorija:UEFA Liga prvaka 2013/14.
Kategorija:Utakmice Real Madrida
Kategorija:Utakmice Atlético Madrida
Kategorija:Nogomet u Lisabonu